Id-Direttiva tal-Kummissjoni
tat-22 ta’ Ġunju 1988
li taddatta għall-progress tekniku d-Direttiva tal-Kunsill 74/152/KEE dwar l-approssimazzjoni tal-liġijiet ta’ l-Istati Membri dwar il-veloċità massima skond id-disinn ta’ u l-pjattaformi tat-tagħbija għat-tratturi bir-roti għall-agrikoltura jew għall-foresterija
(88/412/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 74/150/KEE ta’ l-4 ta’ Marzu dwar l-approssimazzjoni tal-liġijiet ta’ l-Istati Membri dwar l-approvazzjoni tat-tip ta’ tratturi bir-roti ta’ l-agrikoltura jew tal-foresterija [1], kif emendata l-aħħar permezz tad-Direttiva 88/297/KEE [2], u b’mod partikolari Artikolu 11 li tagħha,
Billi, minħabba l-esperjenza miksuba, u wara li jkun ikkunsidrat l-iktar teknoloġija avvanzata, issa hu possibli li ċerti dispożizzjonijiet tad-Direttiva tal-Kunsill 74/152/KEE [3], kif emendata bid-Direttiva 82/890/KEE [4], isiru aktar preċiżi u kompleti;
Billi l-miżuri li hemm provduti f’din id-Direttiva huma skond l-opinjoni tal-Kumitat fuq l-Addattament għall-Progress Tekniku tad-direttivi li huma mmirati għat-tneħħija tal-barrieri tekniċi tal-kummerċ fis-settur tal-tratturi ta’ l-agrikoltura jew il-forestrija,
ADOTTAT DIN ID-DIRETTIVA:
Artikolu 1
Fl-Anness tad-Direttiva 74/152/KEE il-punt 1.3 jinbidel hawnhekk b’dan li ġej:
"1.3. Matul it-test it-trattur jintrama’ b’roti ġodda pnewmatiċi li għandhom l-ikbar raġġ ta’ tidwir maħsub mill-manufattur għat-trattur"
.
Artikolu 2
1. Mill-1 t’Ottubru 1988 l-ebda Stat Membru ma jista’:
- jirrifjuta, rigward tip ta’ trattur, li jagħti l-approvazzjoni tat-tip tal-KEE, li joħroġ id-dokument imsemmi f’Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni tat-tip nazzjonali; jew
- jipprojbixxi d-dħul fis-servizz tat-tratturi;
jekk il-veloċità massima skond id-disinn u l-pjattaformi tat-tagħbija ta’ dan it-tip ta’ trattur jew tratturi huwa konformi mad-dispożizzjonijiet ta’ din id-Direttiva.
2. Mill-1 ta’ Ottubru 1989 l-Istati Membri:
- ma jistgħux joħorġu aktar id-dokument imsemmi f’Artikolu 10(1), l-aħħar inċiż, tad-Direttiva 74/150/KEE għal xi tip ta’ trattur li l-veloċità massima skond id-disinn u l-pjattaformi tat-tagħbija tiegħu mhumiex skond id-dispożizzjonijiet ta’ din id-Direttiva;
- jistgħu jirrifjutaw li jagħtu l-approvazzjoni tat-tip nazzjonali rigward xi tip ta’ trattur li l-veloċità massima skond id-disinn u l-pjattaformi tat-tagħbija tiegħu mhumiex konformi mad-dispożizzjonijiet ta’ din id-Direttiva.
Artikolu 3
L-Istati Membri għandhom idaħħlu fis-seħħ id-dispożizzjonijiet meħtieġa biex jaderixxu ma’ din id-Direttiva mhux aktar tard mit-30 ta’ Settembru 1988. Huma għandhom minnufih javżaw lill-Kummissjoni dwar dan.
Artikolu 4
Din id-Direttiva hija indirizzata lill-Istati Membri.
Magħmula fi Brussel, fit-22 ta’ Ġunju 1988.